La data de 12 aprilie a.c., în jurul orei 23.30, polițiștii au desfășurat activități de cercetare cu privire la un accident rutier cu victimă, produs în comuna Pârgăreşti.

Din primele verificări efectuate la fața locului a rezultat că un bărbat de 54 de ani, din localitate, care conducea o bicicletă pe drumul comunal s-a dezechilibrat şi a căzut pe carosabil.

În urma evenimentului rutier, biciclistul a fost transportat la Spitalul Județean de Urgență Bacău, unde a primit îngrijiri medicale, necesitând internarea.

Biciclistul a fost testat alcoolscopic, rezultatul fiind 0,75 mg l alcool pur în aerul expirat şi i-au fost recoltate mostre biologice de sânge în vederea stabilirii alcoolemiei.

În cauză se efectuează cercetări sub aspectul săvârșirii infracțiunii de vătămare corporală din culpă.

Conducătorii de vehicule pe două roți (bicicliști, mopediști și motociliști) trebuie să conștientizeze pericolul la care se expun prin deplasarea în stare de ebrietate pe drumurile publice.